Predmetni program

***LIKOVNA RADIONICA***

*za VII, VIII ili IX razred osnovne škole*

**SADRŽAJ**

**A. NAZIV PREDMETA:**  ………………………………………………………………………………………………………………… **3**

**B. ODREĐENJE PREDMETA:** ……………………………………………………………………………………………………….. **3**

**C. CILJEVI PREDMETA:** ……………………………………………………………………………………………………………… **4**

**D. POVEZANOST SA DRUGIM PREDMETIMA I MEĐUPREDMETNIM TEMAMA:** ……………………. **4**

**E. OBRAZOVNO VASPITNI ISHODI PREDMETA:** …………………………………………………………………….. **5**

(VII ili VIII ili IX razred)

**F. DIDAKTIČKE PREPORUKE:** ………………………………………………………………………………………………. **13**

**G. PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I NADARENIM UČENICIMA:** ........................................................................................................ **13**

**H. VRJEDNOVANJE OBRAZOVNO – VASPITNIH ISHODA:** …………………………………………………… **14**

**I. USLOVI ZA REALIZACIJU PREDMETA:** ................................................................................ **14**

1. **NAZIV PREDMETA**

**LIKOVNA RADIONICA (izborni predmet)**

1. **ODREĐENJE PREDMETA**

**Položaj, priroda i namjena predmetnoga programa**

Osnovni zadatak likovne radionice je da omogući učeniku/ci razvijanje stvaralačkog procesa od ideje preko realizacije do refleksije. Zato je predmet koristan i upotrebljiv. Predmet likovna radionica je jednogodišnji predmet namijenjen učenicima/cama 7, 8 ili 9. razreda.

U pojedinim likovnim područjima – crtanje, slikanje, vajanje, oblikovanje prostora i grafika – su sadržaji predmeta zasnovani na osnovnim likovnim pojmovima, koje učenik/ca usvaja i nadograđuje u odnosu na svoje likovne sposobnosti. Sadržaj programa – likovna radionica mogu se povezati sa sadržajima drugih predmetnih područja. Izborni predmet predstavlja nastavak i usmjerenje djetetovog svjesnog likovnog izražavanja, otkrivanja specifičnosti likovnog izražavanja i njenu nadgradnju. Važan cilj predmeta je priprema učenika/ca za saradnju u kulturnom životu užeg i šireg okruženja i za razumijevanje savremene vizuelne komunikacije.

Pri teoretskom i praktičnom radu, uz komunikacije i interakcije sa nastavnikom/com učenik/ca razvija – osjećaj uočavanja, likovno stvaralačko mišljenje, senzibilitet, tačno uočavanje i motoričku spretnost i osjetljivost.

Učenici/ce se na ovaj način upućuju da naprave izbor sredstava i materijala i tehnika kroz koje će na najbolji način moći da ispolje svoju kreativnost, realizuju svoje ideje i time zadovolje svoja estetska interesovanja.

**Broj časova po godinama obrazovanja i oblicima nastave**

Program likovne radionice je jednogodišnji izborni program i može se izučavati u trećem ciklusu u 7, 8 i 9. razredu po izboru i opredjeljenju učenika/ca po planu je predviđeno po jedan čas nedeljno.U okviru raspoloživih časova likovne radionice nastavnik/ca mora realizovati planirane sadržaje odnosno likovne probleme vodeći računa o razredu u kojem se izvodi progam.

Za svako likovno područje okvirno je predviđen broj časova za realizaciju datog vaspitno obrazovnog ishoda.

|  |  |  |  |  |  |  |
| --- | --- | --- | --- | --- | --- | --- |
| Razred | Sedmični broj časova | Ukupni broj časova | Obavezni dio  (80-85%) | Otvoreni dio  (15 do 20%) | Teorijska nastava  (TN)[[1]](#footnote-1) | Vježbe i ostali vidovi |
| VII | 1 | 34 | 29 | 5 | 8 | 21 |
| VIII | 1 | 34 | 29 | 5 | 8 | 21 |
| IX | 1 | 31 | 27 | 4 | 8 | 19 |

1. **CILJEVI PREDMETA**

**Nastava Likovne radionice ima za cilj da učenik/učenica:**

* Razvijaju sposobnost posmatranja, predstavljanja likovnog mišljenja, likovnog pamćenja i mašte.
* Upoznaju se sa likovnim izražajnim sredstvima i osposobljavaju se za samostalnu upotrebu i kombinovanjem tih sredstava .
* Uz likovno stvaralački rad obogaćuju emocionalne, socijalne i estetske karakteristike ličnosti.
* Proširuju znanja o pojmovima likovne kulture.
* Osposobljavaju se za samostalan i grupni rad.
* Razvijaju osjećaj za lijepo.
* Razvijaju odnos za likovna ostvarenja, nacionalnog i opšteg ljudskog kulturnog nasljeđa.
* Razvijaju sposobnost razumijevanja različitih medija vizuelne kulture i sposobnost vrednovanja upotrebnih predmeta.
* Razvije osjećaj za timski rad i rad u grupi.

1. **POVEZANOST SA DRUGIM PREDMETIMA I MEĐUPREDMETNIM TEMAMA**

Program predmeta likovna radionica je po prirodi predmeta povezan sa svim ostalim sadržajima u obrazovnom sistemu. Nema predmeta u programskoj strukturi osnovnog obrazovanja koji ne može biti doveden u vezu, na neki od mogućih načina, sa likovnim aspektima, sve nauke, prirodne i društvene čije se osnove izučavaju u sistemu osnovnog obrazovanja korelativne su sa likovnom radionicom. . Mogućnost povezivanja tražimo u predmetima Crnogorski –srpski, bosanski, hrvatski jezik i književnost, Matematika, Fizičko vaspitanje, Istorija, Geografija, Muzička kultura, Fizika, Hemija, Informatika,

Strani jezici.

**Pojedini primjeri korelacija:**

**Crnogorski-srpski, bosanski i hrvatski jezik i književnost:**

* Ilustracija književnih tekstova

**Matematika:**

* odnosi u djelima likovne umjetnosti (npr. simetrija, zlatni presjek, proporcija...);
* geometrijski principi u arhitekturi;
* geometrijski principi u slikarstvu i vajarstvu (linearna perspektiva,...).

**Istorija:**

* razumijevanje umjetnosti kao rezultat istorijskog okruženja;
* istorija likovnih umjetnosti
* **Geografija:**
* likovni prikaz geografskih pojmova, prirode, pejzaž
* razlike u arhitekturi na različitim geografskim prostorima;

**Muzička umjetnost:**

* upoređenje muzičkih interpretacija i umjetničkog djela na određenu temu ili iz određenog razdoblja;
* likovni umjetnički izraz i muzički prikazi plesa, opere ...;
* prikazi instrumenata, muzike, plesa i vizualnih umjetnosti savremenim trendovima i kretanjima u umjetnosti.

**Biologija:**

* likovna ilustracija i likovni prikaz života iz prirode
* posmatranje uzoraka u prirodi i njihovo pojavljivanje u likovnim umjetnostima;

**Hemija:**

* poznavanje slikarskih i vajarskih materijala, njihova upotreba, obrada i zaštita;

**Fizika:**

* likovni elementi, boja svjetlost, masa , ravnoteža
* uticaj Njutnove teorije na umjetnički izraz u modernoj umjetnosti (dugin spektar boja);

**Informatika:**

* osposobljavanje za korišćenje informacija sa interneta;
* korišćenje savremene informatičke tehnologije (izrada PP prezentacija, digitalni dizajn, pregled galerija);
* prezentacija odabranog sadržaja: predstavljanje umjetnika, umjetničkog pravca...
* kompjuterska grafika, vizelne komunikacije i dizajn;

**Fizičko vaspitanje:**

* prepoznavanje sporta kao izvora motiva u slikarstvu i skulpturi;
* prikazi sporta u slikarstvu i skulpturi i arhitektonskih objekata namijenjenih sportu.

**Strani Jezici**

* Kulturno-umjetničko nasljeđe zemalja čiji se jezik izučava.

**Napomena:** Međupredmetne oblasti/teme su obavezne u svim nastavnim predmetima i svi nastavnici su obavezni da ih ostvaruju. Međupredmetne oblasti/teme su sadržaji koji omogućavaju da se u opšteobrazovni kurikulum uključe određeni ciljevi i sadržaji obrazovanja koji nijesu dio formalnih disciplina ili pojedinih predmeta, ili koji su po strukturi interdiciplinarni. Ovi sadržaji doprinose integrativnom pristupu opšteg obrazovanja i u većoj mjeri povezuju sadržaje pojedinih predmeta.

1. **OBRAZOVNO-VASPITNI ISHODI PREDMETA**

**CRTANJE**

|  |
| --- |
| **Obrazovno-vaspitni ishod 1**  **Na kraju učenja učenik će biti u stanju da objasni značaj kompozicije u crtežu kao i simetričnu i asimetrčnu kompozicije.** |
| **Ishodi učenja**  Tokom učenja učenici će moći da:   * primijeni kompozicije u crtežu; * na primjerima djela likovne umjetnosti objasne razliku između simetrične i asimetrične kompozicije; * primjenjuju različite oblike kompozicije u svom radu. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:** kompozicija, simetrična i asimetrična kompozicija. 2. **Aktivnosti učenja:**  * kroz primjere na djelima likovne umjetnosti i učeničkim radovima, razlikuju simetričnu i asimetričnu kompozicije ( čas teorija); * stvaraju crtež sa različitim vrijednostima po kompoziciskom načelu simetrične kompozicije; * stvaraju crtež sa različitim vrijednostima po kompoziciskom načelu asimetrične kompozicije; * samostalno izabiraju crtački material i sredstva.   Pr. Ilustracija … (Izražavanje)  (Predložena likovno-umjetnička djela: Rafaelo Santi “Vitezov san”- crtež.   1. **Broj časova realizacije** (okvirno) 3 časa. |

|  |
| --- |
| **Obrazovno-vaspitni ishod 2**  **Na kraju učenja učenik će biti u stanju da razlikuje vrste perspektive ( linearna, ptičja i žablja).** |
| **Ishodi učenja**  **Tokom učenja učenici će moći da:**   * opišu i rimjenjuju perspektivu u svom radu; * razlikuju ptičju, žablju i linearnu perspektivu; * pronalaze i analiziraju pravila perspektive u djelima likovne umjetnosti; * nacrtaju crtež primjenjujući pravila linearne perspektive; * samostalno kreiraju likovni rad koristeći pravila jedne od perspektiva (linearne, žablje, ptičje). |
| **Didaktičke preporuke za realizaciju obrazovno-vaspitnog ishoda**:   1. Sadržaji/pojmovi: perspektiva, linearna perspektiva, očište (tačka posmatranja), linija horizonta, ptičja perspektiva, žablja perspektiva. 2. **Aktivnosti učenja**  * kroz primjere na djelima likovne umjetnosti i učeničkim radovima, učenici raspravljaju o značaju crtanja u perspektivi (čas teorije); * učenici crtaju postavku mrtve prirode u prostoru koristeći pravila linearne perspektive (vježba); * učenici crtaju pejzaž po pravilima prikazivanja prostora u perspektivi (likovno izražavanje);   Pr. Pejzaž moje ulice .   * učenici crtaju enterijer po pravilima prikazivanja prostora u perspektivi;   Pr. Enterijer moje sobe (likovno izražavanje).  (Predložena likovno-umjetnička djela: Rafaelo Santi “Atinska škola”, kao i primjeri za ptičju i žablju perspektivu.   * Učenici samostalno izabiraju crtački material i sredstva.  1. **Broj časova realizacije** (okvirno) 4. |

**SLIKANJE:**

|  |
| --- |
| **Obrazovno-vaspitni ishod 3**  **Na kraju učenja učenik će biti u stanju da objasni značaj svjetlosti za boju.** |
| **Ishodi učenja**  **Tokom učenja učenici će moći da:**   * Prepoznaju ton kao osobinu boje; * razumiju pojam valer; * opišu nastanak različitih valerskih vrijednosti jedne boje; * slikaju po motivu koristeći različite ahromatske i hromatske tonove. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:** ton, valer, hromatski valer, ahromatski valer. 2. **Aktivnosti učenja**  * Analizirajući djela likovne umjetnosti učenici usvajaju pojmove: ton,valer, hromatski valer, ahromatski valer (čas teorije); * Učenici slikaju površine hromatskim i ahromatsku valerskim vrijednostima (vježba);   Pr. Igra boja.   * slikaju motiv koristeći različite valerske i tonske vrijednosti boje (likovno izražavanje);   Pr. Motiv iz mog grada.   * učenici samostalno izabiraju slikarski material i sredstva.   (Predložena likovno umjetnička djela: Leonardo “Poklonjenje mudraca”; Dijego Velaskez “Mlade Plemkinje”; Rembrant “Noćna straža”; Ticijan “Starac sa sijedom bradom”; Vermer “Mlada žena sa bokalom”; Teodor Žeriko ”Splav meduze”, Jaroslav Čermak ”Ranjeni crnogorac”; Vlaho Bukovac ”Crnogorka na sastanku”; …)   1. **Broj časova realizacije** (okvirno)4 časa. |

|  |
| --- |
| **Obrazovno-vaspitni ishod 4**  **Na kraju učenja učenik će biti u stanju da objasni harmoniju i kontrast boja.** |
| **Ishodi učenja**  **Tokom učenja učenici će moći da:**   * nareprodukcijama upoređuju i slikarska rješenja harmonije i kontrasta; * učenici se samostalno izražavaju primjenjujući princip harmonije; * slikaju motiv zasnovan na komplementarnom kontrastu boja*.* |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:** harmonija boja (skladnost), kontras (suprotnost). 2. **Aktivnosti učenja**  * kroz primjere na djelima likovne umjetnosti i učeničkim radovima, učenici prepoznaju harmoniju i kontrast (čas teorije); * učenici slikaju motiv koristeći harmoničan odnos boja (likovno izražavanje);   Pr. Boje jeseni (likovno izražavanje)   * učenici slikaju motiv koristeći kontrastan odnos boja (likovno izražavanje);   Pr. Olujno nebo; Morske dubine; Vatromet;   * Učenici samostalno izabiraju slikarski material i sredstva.   (Preporučena likovno-umjetnička djela: Milo MIlunović “Sveti Stefan”, Aco Prijić “Jastog”, Pero Poček “Ulcinjsko polje” ; Van Gog”Zvezdano nebo”; Anri Matis ”Harmonija u crvenom” ; Vasili Kandinski ”Jesnji pejzaž sa brodovima” , Pol Kle “Dream city”, Milo Milunović “Sardine u mreži”, …)   1. **Broj časova realizacije** (okvirno)3 časa. |

**VAJANJE:**

|  |
| --- |
| **Obrazovno-vaspitni ishod 5**  **Na kraju učenja učenik će biti u stanju da opiše puni plastični i reljefni kip.** |
| **Ishodi učenja**  Tokom učenja učenici će moći da:   * razlikuju puni plastični, reljefni kip, arhitektonski kip i montažna skulptura; * opisuju puni plastični i reljefni kip; * samostalno modeluju puni plastični kip (glina, plastelin, drvo); * osmišljavaju i izvode reljef oduzimanjem materijala (glina). |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:** volumen, masa, kompozicija,puni plastični, reljefni kip, arhitektonski kip i montažna skulptura. 2. **Aktivnosti učenja**  * učenici razlikuju: puni plastični kip, reljefni kip , arhitektonski kip i montažnu skulpturu (teorija). * učenici samostalno modeluju puni plastični kip oduzimanjem ili dodavanjem materijala.   Pr. Moj idol, rad po fotografiji( likovno izražavanje).  - učenici samostalno biraju vajarski material i sredstva (glina, glinamol, plastelin, drvo)   * učenici samostalno izrađuju reljef oduzimanjem materijala. (Glina)   Pr. Životinja ili cvijet, ( likovno izražavanje).  (Predložena likovno-umjetnička djela: Drago Đurović “Karijatide”, Mikelanđelo “Mojsije”, “David”;Antička skulptura; Miron”Bacač diska”; Roden “Mislilac”…; Ivan Meštrović “Njegoš”…   1. Broj časova realizacije (okvirno) 3 časa. |

|  |
| --- |
| **Obrazovno-vaspitni ishod 6**  **Na kraju učenja učenik će biti u stanju da opiše povezanost vajarskog i spoljnjeg prostora**. |
| **Ishodi učenja**  Tokom učenja učenici će moći da:   * Objasne pojam vajarskog prostora (vajarski volumen) i prostora u kojem se skulptura nalazi (ambijentalna skulptura); * Identifikuju pokretne kipove (mobile); * realizuju trodimenzionalno vajarsko djelo; * planiraju i izvode pokretne skulpture (mobile). |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:** vajarski prostor, ambijentalna skulptura, pokretni kip (mobile). 2. **Aktivnosti učenja**  * kroz primjere na djelima likovne umjetnosti i učeničkim radovima, učenici razumiju: vajarski prostor, ambijentalna skulptura, pokretni kip (mobile), (čas teorije); * učenici osmišljavaju projekat za skulpturu (crtaju skicu); * izrađuju pokretnu skulpturu (mobile);   Pr. Izrada pokrete skulpture od otpadnih materijala koja bi se postavila u enterijeru škole, ( likovno izražavanje).  \* (Predložena likovno-umjetnička djela: A. Kodler, Joahim Zauter…   1. Broj časova realizacije (okvirno) 3 časa. |

**PROSTORNO OBLIKOVANJE:**

|  |
| --- |
| **Obrazovno-vaspitni ishod 7**  **Na kraju učenja učenik će biti u stanju da razlikuje prirodni i kulturni prostor.** |
| **Ishodi učenja**  Tokom učenja učenici će moći da:   * razlikuje prirodni i kulturni prostor; * komentarišu karakteristike kulturnog prostora (Funkcionalnost, estetski izgled); * osmišljavaju maketu za preoblikovanje određenog otvorenog prostora; * individualno, estetski uređuju zatvoreni prostor. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:** prirodni i kulturni prostor, enterijer, eksterijer, preoblikovanje okoline. 2. **Aktivnosti učenja**  * učenici na primjerima razlikuju kulturni i prirodni prostor, enterijer, eksterijer kao i značaj preoblikovanja prostora (teorija); * osmišljavaju skicu za preoblikovanje otvorenog prostora; * realizuju maketu preoblikovanje otvorenog prostora (grupni rad).   Pr.Uređenje školskog dvorišta ili nekog prostora u svom gradu.   * samostalno osmišljavaju uređenje enterijera (izražavanje).   (Predložena likovno-umjetnička djela: Lojd Rajt „Kaufmanova kuća na vodopadu“; G.Ajfel „Ajfelov toranj“; Le Korbizije „Vila Savoja“, „Crkva u Ronšamu“;   1. Broj časova realizacije (okvirno)4 časa. |

**GRAFIKA:**

|  |
| --- |
| **Obrazovno-vaspitni ishod 8**  **Na kraju učenja učenik će biti u stanju da opiše posebnosti umjetničke i industrijske grafike.** |
| **Ishodi učenja**  Tokom učenja učenici će moći da:   * opišu posebnosti umjetničke i industrijske grafike; * osmišljavaju rješenje za djelo industrijske grafike; * osmišljavaju skicu za visoku štampu; * realizuju skicu u tehnici linorez. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:** industrijska i umjetnička grafika otisak, matrica, grafički list, unikat. 2. **Aktivnosti učenja:**  * učenici na primjerima analiziraju djela nastala u industriskoj grafici i umjetničkoj   (čas teorije);   * osmišljavaju skicu za linorez (bijele linije na crnoj površini); * prenose skicu na ploču i urezuju matricu; * oštampavaju grafički list.   (Predložena likovno-umjetnička djela: Albert Direr „Rihinocerus“, „Melanholija“; „Anri de Tuluz -Lotrek „Plakat za Mulen Ruž“…   1. Broj časova realizacije (okvirno) 3 časa. |

**GRAFIKA:**

|  |
| --- |
| **Obrazovno-vaspitni ishod 9**  **Na kraju učenja učenik će biti u stanju da objasni kompjutersku animaciju, vizuelnu komunikaciju i grafički dizajn kao savremene oblike grafičkog izražavanja.** |
| **Ishodi učenja**  Tokom učenja učenik će moći da:   * prepozna značaj i ulogu vizuelne komunikacije u savremenom društvu; * komentariše primjenu grafičkog dizajna; * navede primjere primijenjene grafike u kojima je korišćena kompjuterska animacija; * osmisli idejno rješenje grafičkog dizajna. |
| **Didaktičke preporuke za realizaciju obrazovno-vaspitnog ishoda**:   1. **Sadržaji/pojmovi:** grfički dizajn, vizuelne komunikacije, kompjuterska animacija. 2. **Aktivnosti učenja**.  * pronalaze i opisuju djela primijenjene grafike, grafičkog dizajna, kompjuterske animacije, vizuelnih komunikacija u svakodnevnom životu; * učenici osmišljavaju idejno rješenje za djelo grafičkog dizajna (Rad u paru)   Primjer: Izrada umjetničkih fotografija, plakata, bilborda, video bima…  (Preporučena likovno-umjetnička djela: “The Body” dizajn korice Tenaas Design; Dejvid Hokni ”Fotografija je mrtva. Neka živi slikarstvo” kompjuterska grafika; “Povratak kvadratu” kompjuterski crtez STG Japan…)   1. **Broj časova realizacije** (okvirno) 3 časa. |

Np. Ako se Likovna radionica izvodi u IX razredu broj časova treba prilagoditi .

Preporuka: To je naizvodljivije u području GRAFIKE.

1. **DIDAKTIČKE PREPORUKE ZA REALIZACIJU PREDMETA**

Učenici/ce u uzrastu 7, 8 i 9. razreda počinju stvarati na osnovu čvrstih jasno definisanih kriterijuma koje su stekli vizuelno i apstrakcijom. Spontano likovno izražavanje nestaje a učenici/ce prelaze ka svjesnijem rješavanju likovnih problema. Nastavnikov/cin zadatak je da poznaje i prati likovni razvoj pojedinog/e učenika/ce i njegovo/njeno saznavanje i razumijevanje likovnog problema i njegov/njen način izražavanja. Sadržaj u nastavnom programu za *likovnu radionicu* je oblikovan i prilagođen učenicima/cama 7, 8 i 9. razreda o čemu mora voditi računa nastavnik/ca. Ishodište za rad je likovno teoretski problem. Likovni zadatak tako proizilazi iz likovnog problema kojeg nastavnik/ca mora prilagoditi uzrastu učenika/ca u kojem će se sprovoditi program. Likovna tehnika i likovni motivi su podstaknuti teoretskim problemom i sredstva su za likovno izražavanje.

Nastavnik/ca posebnu pažnju posvećuje proširivanju znanja stečenim na časovima likovne kulture. Vodi računa o umjetničkim ostvarenjima u procesu sticanja znanja, sposobnosti, posmatranja, razumijevanja, upoređivanja, kritičkog vrednovanja i odnosu prema radu i radnim navikama. Za detaljnije saznavanje umjetničkih ostvarenja i u cilju postizanja direktnog kontakta nastavnik/ca vodi učenike/ce na izložbe, u galerije ili organizuje razgovore sa umjetnicima.

# **PRILAGOĐAVANJE PROGRAMA DJECI SA POSEBNIM OBRAZOVNIM POTREBAMA I NADARENIM UČENICIMA**

Članom 11 Zakona o vaspitanju i obrazovanju djece sa posebnim obrazovnim potrebama propisano je da se u zavisnosti od smetnji i teškoća u razvoju, kao i od individualnih sklonosti i potreba djece, obrazovni programi, pored ostalog, mogu: a.) modifikovati skraćivanjem ili proširivanjem sadržaja predmetnog programa; b.) prilagođavati mijenjanjem metodike kojom se sadržaji predmetnog programa realizuju.

Član 16 istog Zakona propisuje da je škola, odnosno resursni centar dužan da, po pravilu, u roku od 30 dana po upisu djeteta, donese individualni razvojno-obrazovni program za dijete sa posebnim obrazovnim potrebama (IROP), u saradnji sa roditeljem i o tome obavijesti Zavod za školstvo, Centar za stručno obrazovanje i Ispitni centar.

* 1. **prilagođavanje programa nadarenim učenicima**

Za učenike koji pokazuju naročitu zainteresovanost ili se procjenjuje da su nadareni za ovu oblast nastavnik/ca može izvršiti prilagođavanje programa na dva načina: 1) prilagođavanjem sadržaja programa i 2) prilagođavanjem aktivnosti učenja.

Sadržaji programa se prilagođavaju darovitim učenicima: uvođenjem novih sadržaja koji se inače ne uče ili se postojeći sadržaji uče šire ili dublje (na apstraktnijem, složenijem nivou).

Aktivnosti učenja se prilagođavaju darovitim učenicima pomijeranjem naglaska na više nivoe kognitivne obrade sadržaja, odnosno prema istraživačkom učenju, rješavanju problema, kreativnom stvaranju i kritičkom mišljenju.

1. **VREDNOVANJE OBRAZOVNO – VASPITNIH ISHODA**

Likovno vrednovanje predstavlja određivanje vrijednosti obavljenog učeničkog rada na času u odnosu na zalaganje pri ostvarivanju ciljeva pri usvajanju likovnih pojmova, likovnom izražavanju te usvajanju likovnih doživljaja i likovnih zakonitosti. Nastavnik/ca mora vrednovati učenikovu/cinu aktivnost i rad u čitavom nastavnom procesu po svakom završenom likovnom zadatku, nastavnik/ca uz izložene završene i nezavršene likovne radove, sa učenicima/cama vrednuje postignute ciljeve na osnovu oblikovnih kriterijuma, koji proizilaze iz likovnog problema.

1. **USLOVI ZA REALIZACIJU PREDMETA**

**Stručna sprema nastavnika:**

Regulisano Zakonom o osnovnom obrazovanju i vaspitanju i Pravilnikom o profilu obrazovanja nastavnika predmetne nastave.

**Materijalni uslovi:**

Koristiti kabinet likovne kulture – sa predviđenom opremom – a po mogućnosti obezbjediti jednu prostoriju – radionicu – za praktičnu realizaciju sadržaja.

U izradi predmetnih programa korišćeni su:

Predmetni programi  ( 2004, 2009, 2011 i 2013 ), Metodološko uputstvo za pisanje predmetnih programa zasnovanih na ishodima učenja, 2017. i važeća zakonska regulativa.

**Okvirni spisak literature i drugih izvora**

1. Vasić, P – Uvod u likovne umjetnosti, Beograd 1996
2. Anhajm, R – Umjetnost i vizuelno opažanje, U.U. Beograd – 1991
3. Butina, M – Elementi likovne prakse, Ljubljana, Debora 1997.
4. Pejić – Pristup likovnom djelu, Zagreb, 1968.
5. Jakubin, M – Osnove likovnoga jezika i likovne tehnike, Zagreb, 1990.
6. Dr Karlavaris, B – Metodika likovnog vaspitanja III, Univerzitet likovnih umjetnosti, 1978.
7. Dr Karlavaris, B Barat, A, Kamenov, E – Razvoj kreativnosti u funkciji emancipacije ličnosti putem likovnog vaspitanja, Prosvjeta, Beograd, 1998.
8. Đorđevic, J – Savremena nastava, organizacija i oblici, Naucna knjiGA, Beograd 1981
9. Vigotski, L – Psihologija umjetnosti, Nolit, Beograd, 1975.
10. dr Mijanovic, N – Obrazovna tehnologija, Podgorica, 2002.
11. Turinski, Z - Boje, veziva tehnike slikanja, Beograd, savremena administracija, 1970

Predmetni program Likovna radionica uradili:

Budimirka Dubletić, član

nastavnik savjetnik JUOŠ „Luka Simonović“

i Dragan Berilažić, predsjednik komisije, Zavod za školstvo CG

Podgorica 1. 06.2018.god.

Nacionalni savjet za obrazovanje na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, utvrdio je predmetni program **Likovna radionica** kaoizborni predmet za VII ili VIII ili IX razred devetogodišnje osnovne škole.

1. [↑](#footnote-ref-1)